b'\n_START_ARTICLE_\nGodfried Danneels\n_START_SECTION_\nBiografia\n_START_PARAGRAPH_\nNascut a Kanegem, Tielt, Flandes Occidental, era el major de sis germans. Danneels ingress\xc3\xa0 al seminari de Bruges, sent ordenat prevere el 17 d\'agost de 1957 per Emiel-Jozef De Smedt, bisbe de Bruges.\n_START_SECTION_\nProfessor i pastor\n_START_PARAGRAPH_\nEstudi\xc3\xa0 filosofia tomista a l\'Institut Superior de Filosofia de Lovaina i teologia a la Pontif\xc3\xadcia Universitat Gregoriana de Roma. En obtenir el doctorat en teologia, enseny\xc3\xa0 al seminari de Bruges i a la Universitat  Cat\xc3\xb2lica de Lovaina, sent a m\xc3\xa9s director espiritual del seminari._NEWLINE_Com a escolar, realitz\xc3\xa0 un estudi sobre la lit\xc3\xbargia i escriv\xc3\xad diversos articles pel "Diccionari de la Lit\xc3\xbargia". Danneels va participar en la redacci\xc3\xb3 del Sacrosanctum Concilium, un document que inici\xc3\xa0 la reforma lit\xc3\xbargia del Concili Vatic\xc3\xa0 II.\n_START_SECTION_\nBisbe\n_START_PARAGRAPH_\nEl 4 de novembre de 1977, Danneels va ser nomenat bisbe d\'Anvers pel Papa Pau VI. Va rebre la seva consagraci\xc3\xb3 episcopal el 18 de desembre seg\xc3\xbcent de mans del cardenal Leo Joseph Suenens. Danneels va ser promogut a l\'arquebisbat de Malines-Brussel\xc2\xb7les el 19 de desembre de 1979, convertint-se en el Primat dels Belgues i en l\'ordinari militar.\n_START_SECTION_\nCardenal\n_START_PARAGRAPH_\nDaneels va ser creat cardenal pel Papa Joan Pau II al consistori celebrat el 2 de febrer de 1983, rebent el t\xc3\xadtol de cardenal prevere de Santa Anastasia._NEWLINE_Des de 2001, Daneels ha format part del secretariat permanent del s\xc3\xadnode episcopal. A la c\xc3\xbaria romana \xc3\xa9s membre de la Congregaci\xc3\xb3 per a la Doctrina de la Fe i de la Congregaci\xc3\xb3 per al Clergat, a m\xc3\xa9s \xc3\xa9s membre del Consell de les sessions de la Secretaria d\'Estat i de les congregacions pel Culte Div\xc3\xad i la Disciplina dels Sagraments, per a l\'Evangelitzaci\xc3\xb3 dels Pobles, per a l\'Educaci\xc3\xb3 Cat\xc3\xb2lica i per a les Esgl\xc3\xa9sies Orientals. Entre 1990 i 1999 va ser el president internacional de Pax Christi, una organitzaci\xc3\xb3 cat\xc3\xb2lica per la pau. Danneels ha rebut doctorats honor\xc3\xadfics per la universitat de Georgetown i per la Universitat cat\xc3\xb2lica de Tilburg. _NEWLINE_Al 2003, Danneels va ser votat com la \xc2\xabpersonalitat m\xc3\xa9s remarcable de l\'any\xc2\xbb pels espectadors de la televisi\xc3\xb3 flamenca.\n_START_SECTION_\nConclave papal de 2005\n_START_PARAGRAPH_\nEn morir el Papa Joan Pau II al 2005, Danneels va ser senyalat com un papabile), tot i que en contra seu tenia el fet que era arquebisbe d\'un pa\xc3\xads on l\'avortament, l\'eutan\xc3\xa0sia i el matrimoni homosexual havien estat legalitzats recentment i on, sota la seva supervisi\xc3\xb3, l\'assist\xc3\xa8ncia eclesial i les vocacions pastorals havien caigut a nivells hist\xc3\xb2rics._NEWLINE_Danneels va participar en el conclave de 2005, on s\'escoll\xc3\xad el Papa Benet XVI.\n_START_SECTION_\nRetir i successi\xc3\xb3\n_START_PARAGRAPH_\nAl 2008, Sanneels assol\xc3\xad l\'edat prevista de retir i, el 18 de gener de 2010, va ser rellevat com a arquebisbe de Mechelen-Brussel\xc2\xb7les per Andr\xc3\xa9-Mutien L\xc3\xa9onard, conegut per ser un dels prelats m\xc3\xa9s conservadors de l\'Esgl\xc3\xa9sia Cat\xc3\xb2lica belga ._NEWLINE_Danneels particip\xc3\xa0 com a cardenal elector al conclave de 2013, on s\'escoll\xc3\xad el Papa Francesc. Danneels va ser el cardenal prevere de m\xc3\xa9s rang en participar, nom\xc3\xa9s superat pels cardenals bisbes. A la inauguraci\xc3\xb3 papal del Papa Francesc, Danneels pronunci\xc3\xa0 la preg\xc3\xa0ria formal pel nou Papa en abs\xc3\xa8ncia del cardenal protoprevere, cardenal Paulo Evaristo Arns._NEWLINE_El 4 de juny de 2013 compl\xc3\xad 80 anys, perdent el dret per participar en futurs conclaves.\n_START_SECTION_\nInvestigaci\xc3\xb3 sobre els abusos de menors a l\'arxidi\xc3\xb2cesi\n_START_PARAGRAPH_\nCom a part d\'una investigaci\xc3\xb3 sobre els casos de pedof\xc3\xadlia a l\'esgl\xc3\xa9sia belga, es va dur a terme una recerca \xc3\xa0mplia el 24 de juny de 2010 a les institucions de l\'arxidi\xc3\xb2cesi de Malines-Brussel\xc2\xb7les. _NEWLINE_La ra\xc3\xb3 d\'aquesta operaci\xc3\xb3 \xc3\xa9s una declaraci\xc3\xb3 oberta per al atemptats al pudor comesos sobre  menors d\'edat. El palau arquebisbal de Malines va ser registrat, aix\xc3\xad com la cripta de la catedral de Sant Rombaut a Malines, el domicili del cardenal Danneels, i els locals de la Comissi\xc3\xb3 per al tractament de les queixes d\'ab\xc3\xbas sexual a una relaci\xc3\xb3 pastoral , establert el 2000. A m\xc3\xa9s tamb\xc3\xa9 es van registrar material i arxius inform\xc3\xa0tics, incloent els designats per la Comissi\xc3\xb3. Tamb\xc3\xa9 es confiscaren de l\'ordinador personal de Danneels._NEWLINE_El 6 de juliol de 2010, el cardenal va ser interrogat en qualitat de testimoni durant m\xc3\xa9s de deu hores per la just\xc3\xadcia, per\xc3\xb2 no se\'l va acusar de res. L\'interrogatori, molt publicitat, va estar marcat pel risc d\'irregularitats i diversos violacions de la confidencialitat de les investigacions, informaci\xc3\xb3 no verificada que es d\xc3\xb3na regularment a la premsa. El 13 d\'agost de 2010, el fiscal general consider\xc3\xa0 que les recerques realitzades dins de l\'Esgl\xc3\xa9sia al juliol de 2010 tenien irregularitats: \xc2\xabque eren massa generals, superant la remissi\xc3\xb3 del jutge d\'instrucci\xc3\xb3\xc2\xbb, va dir l\'advocat el cardenal Danneels. Els registres efectuats per la Comissi\xc3\xb3 es declararen nuls i els dossiers van haver de ser retornats.  El 9 setembre 2010 la Cambra de acusacions de Brussel\xc2\xb7les arrib\xc3\xa0 a la conclusi\xc3\xb3 que les recerques ordenades al juny al palau episcopal de Malines i a la casa del cardenal Danneels eren il\xc2\xb7legals. Totes all\xc3\xb2 que havia estat requisat va haver de ser retornats._NEWLINE_Al setembre de 2010, diversos mitjans van criticar el cardenal Danneels per no haver fomentat la ren\xc3\xbancia del bisbe de Bruges, Roger Vangheluwe, quan es va fer p\xc3\xbablic, el 8 d\'abril de 2010, els abusos comesos per aquest entre 1973 i 1986. Un cop assumit un paper de mediaci\xc3\xb3 entre la v\xc3\xadctima i Roger Vangheluwe, mentre que els fets encara no eren p\xc3\xbablics,  semblava que Monseynor Danneels volia protegir la reputaci\xc3\xb3 del bisbe de Bruges. El cardenal Danneels, en una entrevista amb La Libre Belgique el 7 de setembre de 2010, va admetre haver com\xc3\xa8s un error de judici per no immediatament demanant la dimissi\xc3\xb3 de Vangheluwe\n_START_SECTION_\nVocacions\n_START_PARAGRAPH_\nLa vig\xc3\xadlia de la seva partida, l\'arxidi\xc3\xb2cesi \xc3\xa9s una de les di\xc3\xb2cesis de B\xc3\xa8lgica, on la caiguda de la pr\xc3\xa0ctica \xc3\xa9s la  m\xc3\xa9s important i el declivi de vocacions \xc3\xa9s el m\xc3\xa9s r\xc3\xa0pid. Aix\xc3\xad, el nombre de seminaristes a l\'any escolar 2008-2009 \xc3\xa9s de sis seminaristes amb 2.471.000 d\'habitants, contra els 37 seminaristes de Namur (sobre 683.000 habitants). Cal tenir en compte, per\xc3\xb2, que la majoria dels seminaristes de Namur no s\xc3\xb3n originaris de la di\xc3\xb2cesi, sin\xc3\xb3 que s\xc3\xb3n estrangers, seguint una pol\xc3\xadtica de contractaci\xc3\xb3 fora de la di\xc3\xb2cesi del bisbe de Namur, Monsenyor L\xc3\xa9onard en aquells moments. _NEWLINE_La pr\xc3\xa0ctica religiosa a l\'arxidi\xc3\xb2cesi de Malines-Brussel\xc2\xb7les va ser del 11% el 1998 i el 7% el 2006.\n_START_SECTION_\nControv\xc3\xa8rsia\n_START_PARAGRAPH_\nA m\xc3\xa9s del seu paper en cobrir els casos d\'abusos sexuals i en acceptar la legislaci\xc3\xb3 per a la uni\xc3\xb3 de les parelles homosexuals, Danneels ha enutjat alguns cat\xc3\xb2lic en sospitar-se que havia aprovat, si no directament, la ma\xc3\xa7oneria a B\xc3\xa8lgica. D\'acord amb algunes fonts, Danneels parl\xc3\xa0 en una trobada ma\xc3\xa7\xc3\xb2nica vestit amb les robes de ma\xc3\xa7\xc3\xb3, t\xc3\xa9 amistat amb el Gran Orient de B\xc3\xa8lgica i t\xc3\xa9 diversos llibres sobre la ma\xc3\xa7oneria, incloent "Esdevenir un Ma\xc3\xa7\xc3\xb3 al Gran Orient de B\xc3\xa8lgica"._NEWLINE_Danneels ha adm\xc3\xa8s formar part a un club dedicat a oposar-se al papat de Benet XVI i elegir a Jorge Mario Bergoglio com el nou Papa. El grupm va prendre el nom de Saint Gallen.'